Studiu. Câți ani din viață petrec americanii cu ochii într-un ecran.
Americanii petrec 44 de ani din viață cu ochii într-un ecran, conform unui studiu. Laptop-ul, smartphone-ul și TV-ul sunt cele mai mari consumatoare de timp. Media de viață ca adult pentru americani este de 60 de ani.
Cercetătorii americani au realizat un studiu cu privire la timpul petrecut pe laptop sau pe smartphone.Sebastian Ujică, corespondent Aleph News: "Rezultaul studiului este îngrijorător. Și cred că ne ajută să conștientizăm cât de legați am devenit de aceste device-uri. Concret, cercetătorii au făcut un sondaj cu 2.000 de participanți din toate categoriile demografice. Au vrut să afle cât se uită la TV, la un smartphone sau stau pe laptop. Au calculat apoi totalul pe zi. Apoi au raportat la media de 60 de ani pe care americanii o petrec ca adulți. Astfel s-a ajuns la un total de 44 de ani. Iar studiul a fost făcut înainte de pandemie.Speranța de viață de la americani e mult mai ridicată ca la noi în România. Imaginează-ți că noi petrecem și mai mult din viață cu ochii într-un ecran, procentual vorbind. Asta cel puțin în zona urbană pentru că aici lucrurile stau diferit la noi față de SUA.Un studiu Global Media Intelligence Report de anul acesta spunea că media este de 7 ore a consumului de smartphone sau laptop în fiecare zi. Dacă adăugăm și media pentru TV, depășim bine pragul de 10 ore. Așadar, nu stăm la fel de rău ca americanii, dar nici foarte bine."Ce soluții existăSebastian Ujică, corespondent Aleph News: "Impunerea unei limite poate avea beneficii semnificative. Telefoanele au aplicații care arată cât timp a fost ecranul pornit. La fel se poate și pe laptop. Pentru consumul de televizor îți poți face un calendar. Eu unul, de când am văzut rezultatele acestui studiu, asta voi face."Timpul petrecut de americani în online.